**סיכום ישיבה מס' 2 – צוות צמיחה דמוגרפית – כפר חרוב – 28.11.11**

בחלקה הראשון של הישיבה הוצגה **רשימת בנים פוטנציאל לקליטה (קיבוץ + הרחבה):**

113 בני 0-18 (60 ילדי תושבים)

26 בני 18-21 (1 תושב)

49 בני 21-30 (3 תושבים)

29 בני 30-40 (2 תושבים)

בהמשך, על בסיס ההסכמה לפיה **הצוות יעסוק בצמיחה דמוגרפית בהקשרה הרחב, ובשלב ראשון בקליטת בנים לחברות, על מנת לשחרר את התקיעות בסוגיה זו**, עבר הצוות לשלב זיהוי החסמים לקליטה והסרתם. הדיון התקיים כמעין :

**חסמים לקליטה**

1. **כללי**:
	1. קיים פער תפיסתי בין המשמעות בעבר של "קיבוץ" (בסוגיות של אחריות הקהילה, משמעות החברות, אחריות החבר וכו') לבין המשמעות היום. פער זה מייצר בלבול ופערי ציפיות בקרב החברים בכלל, הורי הבנים בפרט והבנים עצמם.
	2. קיימת בעיית תעסוקה רצינית.
	3. אין מעגל חברתי מספק לבנים.
	4. היעדר דירות קטנות למגורים זמניים (עד לשלב ההתבססות הכלכלית ו"הבשלות", אך גם לתקופת הבניה).
	5. יתכן ועצם ההצעה הנדיבה מצד הקיבוץ גרמה, ב"הפוך על הפוך", לחוסר אטרקטיביות שלה בעיני הבנים. בחזקת "אם הם כל כך מתאמצים למכור, כנראה שהמוצר לא כזה טוב".
2. **בקרב קבוצת בני ה 31-40**:
	1. חשים חוסר פתיחות מצד הקיבוץ. "לא רוצים אותנו".
	2. חשים התנגדות למקום.
	3. "דור הנפילים" עודנו במקום.
	4. פתרונות הדיור שהוצעו לחברי קבוצת גיל זו, לא נראו להם.
3. **בקרב קבוצת בני 21-30**:
	1. ברובם הגדול לא בשלים לקליטה - רגשית ו/או תעסוקתית ו/או כלכלית.
4. **בקרב חברי הקיבוץ**:
	1. חברי הקיבוץ נמצאים באי ודאות וחוסר שקט חברתי שמקשה על התקדמות בתהליך הקליטה "בלב פתוח". תחושה שעד שלא ייסגרו דברים בין החברים יהיה קשה לקלוט.
	2. תחושות של חוסר הוגנות בקרב חלק מהחברים, בגין כך שבנים של חברים מסוימים ייהנו מההטבות שבהסדרי הקליטה הקיימים, ללא בטחון שבניהם שלהם ייהנו מאותן הטבות.
	3. סיכונים לקיבוץ בהסדר הבניה המוצע.
	4. אמירה של חברים, שקליטת בנים בכלל, וללא שיוך נכסים בפרט, "תדלל" את אחזקותיהם.
	5. היעדר התגייסות של הקהילה ועשיה למרות החסמים הקיימים. כל העוסקים במלאכה עושים זאת בנוסף לכל עיסוקיהם האחרים, בשעות הערב, ולא כעיסוק מרכזי.

**תכנית עבודה למפגש הבא (23.1.12): העלאת חלופות להסרת חסמים אלה.**